Američke cijene u maloprodaji blago povećane u studenome (18/12/04) - 2004-12-17
Trgovci se nadaju dobrom prometu tijekom posljednjeg vikenda blagdanskog kupovanja
Potrošačke cijene u Sjedinjenim Državama umjereno su porasle u studenom za 0,2 posto, dok su troškovi energije – koji su u listopadu znakovito porasli – zabilježili tek manji rast. Prema podacima Ministarstva rada, i cijene energije su prošli mjesec povećane za 0,2 posto, nakon povećanja od 4,2 postu mjesec dana ranije. Međutim, cijene prirodnog plina su povećane za čak 5,4 posto. Prema istim podacima, dosad su maloprodajne cijene 2004. godini povećane za 3,7 posto, mjereno godišnjom stopom. Usporedbe radi recimo da su cijene u čitavoj 2003. godini povećane za 1,9 posto. *** Američki trgovci nadaju se dobrom prometu tijekom posljednjeg vikenda blagdanskog kupovanja. Prema anketama, dosad je 46 posto kupaca završilo s kupovanjem za ovogodišnje praznike. Stručnjaci kažu da nije dobro kad Božić pada u subotu – kao što je to slučaj ove godine - jer je to tradicionalno dan najvećeg kupovanja. Zasad je još uvijek dan nakon Dana zahvalnosti u studenom ostvaren najveći promet u američkim dućanima i robnim kućama. Očekuje se da će i nadolazeći vikend trgovci ponuditi potrošačima popuste i druge pogodnosti kako bi ih namamili u dućane.